Só kry ek toe ‘n glimlag op my gesig – toortsie.com
Só kry ek toe ‘n glimlag op my gesig
Mei 7, 2017 Mei 8, 2017 ~ Toortsie
Ons was vandag in ‘n ander dorp in die kerk. Baie mooi geleentheid.
Ná die kerk staan ek in daardie ry waar die dames tog te graag saamdrom. ‘n Dogtertjie kom staan langs my.
‘Hello’, sê ek vir haar. Sy ignoreer my.
‘Is jy ses?’, vra ek.
Die koppie knik.
‘Is jy in graad een?’
‘Hóé weet jy?’, kom die teenvraag.
Ek vind uit in watter skool sy is en met ‘n geraai wat haar naam is, wat ek natuurlik binne minute weer vergeet het.
Haar mamma roep haar, dis háár beurt om die privaatheid te geniet.
En híér kom die mooi deel: Sy kom uit, reguit na my en gee my die héérlikste drukkie. ❤️
En sonder dat sy dit besef het, gee sy toe vir tannie Toorts ‘n hupstootjie wat haar sommer die res van die dag oor ‘n hekkie of twee gehelp het.
Tatta, dierbare ding!
Ek het tog ‘n nuwe maatjie! 😁 Wat is haar naam nou weer? 🤐
‹ PreviousToortsie se goedvoelstorie nr 19 – Wanneer God Homself herhaal
15 thoughts on “Só kry ek toe ‘n glimlag op my gesig”
Mei 7, 2017 om 7:49 nm
Agge moedertjie ‘newermaaind’ die naam
Mei 7, 2017 om 7:51 nm
Praaaat jy! Wat maak die naam nou saak? Ek vra altyd die naam, dis ‘n lekker aanknopingspunt, vergeet dit ongelukkig gou weer.
Mei 7, 2017 om 8:54 nm
Dit is so dierbaar! Daar het jy sommer jou huppel vir die dag bygekry.🌹
Mei 7, 2017 om 8:55 nm
Mei 7, 2017 om 9:11 nm
Raar Taaltje, maar dat is ons Tiens ook, Bekijk het hier https://groetenuittienen.blog/tienen-tiens-dialect-taal-appart/
Mei 8, 2017 om 8:58 vm
Mei 8, 2017 om 10:00 vm
Haar naam is dan mos Didi. Dierbare Ding 😉
(Gepraat van – onthou jy die nommerplaat stelsel wat ons desjare gebruik het om grapwoorde en sinne mee op te maak op die langpad na ‘n vakansie? Ek gebruik amper dieselfde prinsiep steeds vir dinge en mense wat ek in my onthoukissie moet bêre (wat ook nie meer té vars is na al die somers – gewoonlik met ‘n kleur en geur daarby). Troetelname is vir my ‘n heerlikheid wat verhoudings en konneksies soos die een hierbo net daai bietjie meer spesiaal maak.
Mei 8, 2017 om 12:43 nm
Didi! Net hy! 🙂
Ons het nie daai speletjie gespeel nie. Ai
Mei 8, 2017 om 1:25 nm
Kinders kan mens soms aangenaam verras!
Mei 8, 2017 om 1:26 nm
Kinders is die wonderlikste goed op aarde en kinders lieg nie. Hul gee jou sommer selfvertroue as jy dit nodig het, of nie! 😁
Mei 9, 2017 om 7:36 vm
Klein kindertjies: baie plesier!
Mei 9, 2017 om 7:37 vm
Min dinge in die lewe gee soveel vreugde soos klein kindertjies.
Mei 9, 2017 om 4:40 nm
Mei 9, 2017 om 8:07 nm